ชวัลวัฒน์ จันทผดาวัลย์

สิบเอก ชวัลวัฒน์ จันทผดาวัลย์ (ชื่อเล่น: กู๊ดวิว; วันเกิด 29 พฤศจิกายน พ.ศ. 2541 — ) เป็นนักกีฬากระโดดน้ำชายของประเทศไทย มีชื่อเสียงจากการคว้ารางวัลเหรียญทองแดง (ประเภทเดี่ยว) กระโดดน้ำประเภทสปริงบอร์ด 3 เมตรชายคนแรกในรอบ 17 ปี ในการแข่งขันกีฬากระโดดน้ำซีเกมส์ 2021 ครั้งที่ 31 ประเทศเวียดนาม

**ชีวิตส่วนตัว**
ชวัลวัฒน์ มีชื่อเดิมว่า ยศวัจน์ จันทผดาวัลย์ เกิดวันที่ 29 พฤศจิกายน พ.ศ. 2541 ที่จังหวัดชลบุรี เริ่มเข้าแข่งขันกีฬากระโดดน้ำระดับภูมิภาคขณะเรียนอยู่ชั้น ม.5 ที่โรงเรียนธรรมศาสตร์คลองหลวงวิทยาคม ปัจจุบันศึกษาอยู่คณะนิติศาสตร์ มหาวิทยาลัยธรรมศาสตร์15 และคณะรัฐศาสตร์ มหาวิทยาลัยรามคำแหง พร้อมกับได้รับการสนับสนุนให้เป็นนักเรียนนายสิบ38 จนสำเร็จการศึกษาจากโรงเรียนนายสิบทหารบก รุ่นที่ ๒๒/๒ และยังเป็นนักกีฬาหลัก17 ของทีมนักกระโดดน้ำชายทีมชาติไทยสังกัดศูนย์ฝึกกีฬากระโดดน้ำ มหาวิทยาลัยธรรมศาสตร์ ศูนย์รังสิต โดยมี ร้อยตรี สังวาลย์ เฟื่องดี สุชาติ พิชิ และชาแนน ฮีทรอย ( Shannon Heath Roy) เป็นครูผู้ฝึกสอน23 ได้รับคัดเลือกให้เป็นตัวแทนนักกีฬาเข้าแข่งขันกีฬากระโดดน้ำระดับนานาชาติจากสมาคมกีฬาว่ายน้ำแห่งประเทศไทย (ส.ว.ท.)

**ประวัติ**
เมื่อ พ.ศ. 2556 ชวัลวัฒน์ จันทผดาวัลย์ ในฐานะนักกีฬาเยาวชนทีมชาติไทยเข้าร่วมการแข่งขันกระโดดหน้าผา ท้ามฤตยู ชิงแชมป์โลกรอบชิงชนะเลิศ (Red Bulll Cliff Diving World Series 2013) เมื่อวันที่ 26 ตุลาคม ณ เกาะห้อง จังหวัดกระบี่ จัดขึ้นโดยการกีฬาแห่งประเทศไทยร่วมกับยูโรเปี้ยน เรดบูล50
เมื่อ พ.ศ. 2558 เข้าร่วมการแข่งขันกระโดดน้ำชายประเภทซิงโครไนซ์แฟลตฟอร์ม 10 เมตรคู่กับธีรภัทร ศิริบูรณ์ในการแข่งขันซีเกมส์ 2015 ครั้งที่ 28 โดยประเทศสิงคโปร์เป็นเจ้าภาพ ผลการแข่งขันปรากฏว่าได้รับเหรียบทองแดง จากการสร้างชื่อเสียงให้แก่ประเทศชาติครั้งนั้น จึงได้รับการสนับสนุนจาก พลโท สมควร วงษ์เวียงจันทร์ เลขาธิการสมาคมกีฬาว่ายน้ำแห่งประเทศไทย ให้เรียนเป็นนักเรียนนายสิบ ต่อมากองทัพบกไทยจึงมีคำสั่งแต่งตั้งยศทหารให้เป็นสิบตรี สังกัดกองพลทหารราบที่ ๑๑ (พล.ร.๑๑)38
เมื่อ พ.ศ. 2562 ได้รับคัดเลือกให้เป็นตัวแทนนักกีฬาทีมชาติไทยให้เข้าร่วมแข่งขันกีฬากระโดดน้ำชายประเภทซิงโครไนซ์แฟลตฟอร์ม 3 เมตรชายคู่กับฐิติภูมิ มากสินในการแข่งขันซีเกมส์ 2019 ครั้งที่ 30 ประเทศฟิลิปปินส์ โดยสามารถทำคะแนนได้ 344.76 เป็นอันดับสอง คว้าเหรียญเงินเหรียญแรกของทีมนักกีฬากระโดดน้ำทีมชาติไทย ต่อมากองทัพบกไทยได้เลื่อนยศทหารให้เป็นสิบโทเมื่อวันที่ 1 กรกฎาคม พ.ศ. 2563
เมื่อ พ.ศ. 2563 ได้เข้าร่วมการแข่งขันกีฬากระโดดน้ำชิงชนะเลิศแห่งประเทศไทยประจำปี 2563 ได้คะแนนอันดับที่ 1 เหรียญทอง
เมื่อ พ.ศ. 2564 ได้รับคัดเลือกเป็นตัวแทนนักกีฬาทีมชาติไทยเข้าร่วมการแข่งขันกีฬากระโดดน้ำชายในการแข่งขันซีเกมส์ 2021 ครั้งที่ 31 ประเทศเวียดนาม ในการแข่งขันกระโดดน้ำประเภทสปริงบอร์ด 3 เมตรชาย โดยสามารถทำคะแนนได้ 340.35 เป็นอันดับ 3 คว้าเหรียญทองแดงประเภทเดี่ยวมาครอง นับเป็นนักกีฬากระโดดน้ำชาวไทยคนแรกในรอบ 17 ปี ถัดจาก สุชาติ พิชิ ที่เคยคว้าเหรียญได้ในการแข่งขันกีฬากระโดดน้ำชายในการแข่งขันซีเกมส์ 2005 ครั้งที่ 23 ประเทศฟิลิปปินส์ด้วยคะแนน 658.92
เมื่อ พ.ศ. 2565 ได้รับคัดเลือกให้เป็นตัวแทนนักกีฬาทีมชาติไทยเข้าร่วมแข่งขันกีฬากระโดดน้ำชายในการแข่งขันว่ายน้ำชิงแชมป์โลก (FINA World Championships 2022) ครั้งที่ 19 ณ กรุงบูดาเปสต์ ประเทศฮังการี
เมื่อ พ.ศ. 2566 วันที่ 19 กรกฎาคม ได้เข้าร่วมการแข่งขันว่ายน้ำชิงแชมป์โลก เมืองฟูกูโอกะ ประเทศญี่ปุ่น และได้รับคัดเลือกให้เป็นตัวแทนนักกีฬากระโดดน้ำทีมชาติไทยเข้าร่วมการแข่งขันกีฬากระโดดน้ำประเภทสปริงบอร์ด 1 เมตรชายรอบชิงชนะเลิศ และ 3 เมตรชายรอบชิงชนะเลิศในมหกรรมกีฬานานาชาติเอเชียนเกมส์ครั้งที่ 19 ณ เมืองหางโจว สาธารณรัฐประชาชนจีน ทำการแข่งขันระหว่างวันที่ 2–3 ตุลาคม
สำหรับการเก็บตัวฝึกซ้อมสำหรับการแข่งขันครั้งนี้มี สุชาติ พิชิ เป็นผู้ฝึกสอน
เมื่อวันที่ 21 พฤศจิกายน คณะกรรมการบริหารสมาคมกีฬาว่ายน้ำแห่งประเทศไทยได้รับหนังสือเชิญจากนายกสมาคมกีฬากระโดดน้ำรัสเซียสนับสนุนให้ ชวัลวัฒน์ จันทผดาวัลย์ เข้าร่วมการแข่งขันกีฬากระโดดน้ำในรายการ Russia's Diving Federation Cup Kazan 2023 ( КубОК Российской федерации прыжков в воду) ระหว่างวันที่ 13–18 ธันวาคม จัดขึ้นที่ Aquatics Palace กรุงคาซัน ประเทศรัสเซีย โดยสมาคมกีฬากระโดดน้ำรัสเซีย ( Russia's Diving Federation (RFPV) ;  Российская федерация прыжков в воду – РФПВ) ในการประชุมคณะกรรมการบริหารสมาคมกีฬาว่ายน้ำแห่งประเทศไทยเมื่อวันที่ 21 พฤศจิกายน พ.ศ. 2566
เมื่อ พ.ศ. 2567 ได้เข้าร่วมแข่งขันกีฬากระโดดน้ำชิงแชมป์โลกประเภทสปริงบอร์ด 3 เมตรในศึก World Aquatics Championships 2024 ครั้งที่ 21 ณ กรุงโดฮา ประเทศกาตาร์ ระหว่างวันที่ 6–7 กุมภาพันธ์ นับเป็นตัวแทนนักกีฬากระโดดน้ำชายหนึ่งเดียวของประเทศไทยที่เข้าร่วมแข่งขันในศึกดังกล่าว

**รางวัล**

**ระดับชาติ**
 การแข่งขันกีฬากระโดดน้ำชิงชนะเลิศแห่งประเทศไทย ประจำปี 2563- เหรียญทอง เหรียญทอง กระโดดน้ำ ประเภทสปริงบอร์ด 3 เมตร – ชาย- การแข่งขันกีฬากระโดดน้ำชิงชนะเลิศแห่งประเทศไทย ประจำปี 2565- เหรียญทอง เหรียญทอง  กระโดดน้ำ ประเภทสปริงบอร์ด 3 เมตร – ชาย- การแข่งขันกีฬากระโดดน้ำชิงชนะเลิศแห่งประเทศไทย ประจำปี 2566- เหรียญทอง เหรียญทอง กระโดดน้ำ ประเภทสปริงบอร์ด 3 เมตร – ชาย

**ระดับภูมิภาคและนานาชาติ**
 ซีเกมส์ 2015 ครั้งที่ 28 ประเทศสิงคโปร์- เหรียญทองแดง เหรียญทองแดง21 กระโดดน้ำ ประเภทซิงโครไนซ์แฟลตฟอร์ม 10 เมตร – ชาย (คู่กับธีรภัทร ศิริบูรณ์)- ซีเกมส์ 2019 ครั้งที่ 30 ประเทศฟิลิปปินส์- เหรียญเงิน เหรียญเงิน11 กระโดดน้ำ ประเภทซิงโครไนซ์แฟลตฟอร์ม 3 เมตร – ชาย (คู่กับฐิติภูมิ มากสิน)- ซีเกมส์ 2021 ครั้งที่ 31 ประเทศเวียดนาม- เหรียญทองแดง  เหรียญทองแดง กระโดดน้ำ ประเภทสปริงบอร์ด 3 เมตร – ชาย

**การเข้าร่วมการแข่งขันกีฬา**

**ระดับชาติ**

**ระดับภูมิภาคและนานาชาติ**

**ยศ**
 ยศทหาร- พ.ศ. 2561 – สิบตรี38- 1 กรกฎาคม พ.ศ. 2563 – สิบโท- 1 กรกฎาคม พ.ศ. 2565 – สิบเอก

**ชื่อเสียง**
ภาพถ่ายของ ชวัลวัฒน์ จันทผดาวัลย์ ในรายการแข่งขันกระโดดน้ำ 2022 World Aquatics Championships Budapest ครั้งที่ 19 ได้รับคัดเลือกเป็นหนึ่งในสุดยอดภาพข่าวต่างประเทศจากทั่วโลกประจำสัปดาห์ เช่น- สำนักข่าว แอสโซซิเอเต็ดเพรส ( Associated Press, AP) นครนิวยอร์ก โดย Pamela Hassell ช่างภาพสำนักข่าว AP คัดเลือกให้เป็นหนึ่งในประมวลสุดยอดภาพข่าว AP Week in Pictures ประจำสัปดาห์ (25 มิถุนายน – 1 กรกฎาคม พ.ศ. 2565) ลำดับที่ 7/18- สำนักข่าว The Sydney Morning Herald (SMH) ประเทศออสเตรเลีย ได้รับคัดเลือกเป็นหนึ่งในสุดยอดภาพที่ดีที่สุดทั่วทุกมุมโลก (Gallery: The best photos from around the world) ลำดับที่ 3/12

**อ้างอิง**
 เชิงอรรถ

**แหล่งข้อมูลอื่น**
 1481947
หมวดหมู่:นักกระโดดน้ำชาวไทย
หมวดหมู่:นักกีฬาเหรียญทองแดงซีเกมส์ชาวไทย
หมวดหมู่:นักกีฬาเหรียญเงินซีเกมส์ชาวไทย
หมวดหมู่:นักกีฬาจากจังหวัดชลบุรี
หมวดหมู่:บุคคลจากโรงเรียนธรรมศาสตร์คลองหลวงวิทยาคม
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะนิติศาสตร์ มหาวิทยาลัยรามคำแหง